Lav et referat af nedenstående tekst:

Tekst:
Kun syv måneder efter, ruten mellem Aalborg og Oslo åbnede, har det norske selskab valgt at lukke ruten. Den 19. januar flyves den sidste tur. Det skriver branchesitet CHECK-IN.dk. Lønsomheden på ruten har ganske enkelt ikke været god nok. - Det er selvfølgelig ærgerligt, men det er helt afgørende for os, at vi er lønsomme på de ruter, vi opererer, siger kommunikationsrådgiver Daniel Kirchhoff fra Norwegian i Danmark til CHECK-IN.dk. Det er tredje storbyrute, der nedlægges. Tidligere er ruterne til Paris og Berlin lukket efter kort tids flyvning, mens London-afgangene har været aflyst i vinteren 2011-2012. - Generelt er vi meget tilfredse med vores ruter til og fra Aalborg. Vi har opereret herfra i fem år, og vi har kun set, at enkelte ruter ikke har været lønsomme, siger Daniel Kirchhoff til CHECK-IN.dk.

Referat:
Fra den 19. januar er det ikke længere muligt at flyve med Norwegian fra Aalborg til Oslo. Det er den tredje rute, lavprisselskabet må lukke.